**Venekeelne kriisikommunikatsioon koroonakriisis: õppetunnid ja kuidas edasi**

Pakume teile lühikest tagasivaadet venekeelsele kriisikommunikatsioonile eriolukorra ajal, kui selle koordineerimine jäi paljuski Riigikantselei juurde loodud kommunikatsioonikeskuse kätte, ja proovime leida vastused küsimustele: miks oli selle algus raske, aga lõpptulemus nii pretsedenditult hea, et eriolukorra kolmandaks nädalaks 97% venekeelsest inimestest tundsid, et nad on hästi või pigem hästi kursis sellega, mis Eesti riigis seoses COVID-pandeemiaga toimub ja kuidas nad saavad oma käitumisega haiguse leviku takistamisele kaasa aidata?

Kasutame avaliku arvamuse seire sissevaadet, et mõista, kuidas erines teistest rahvustest Eesti elanike infokasutus eriolukorra ajal ja järel, mis aitas saavutada eri rühmade paremat informeeritust ja mille poolest erines suhtumine kriisi. Pöörame tähelepanu ka sellele, kuidas on koroonaviirusega seonduv mõjutanud eri rahvusrühmadest inimeste elu ja majanduslikku toimetulekut, ja millega tuleb arvestada nüüd, astudes vastu sügisele.

Lõpetuseks mõtiskleme koos selle üle, millest sõltus kevadine edu, kas on võimalik selle kordumine, ning mida on vaja teha selleks, et kriisi ajal saavutatud progress ei jääks ühekordseks vaid tõstaks riigi suhtlust muukeelse elanikkonnaga uuele tasemele ka pikemas perspektiivis?